# ΠΑΡΑΡΤΗΜΑΤΑ

## ΠΑΡΑΡΤΗΜΑ Ι – Αναλυτική Περιγραφή Φυσικού και Οικονομικού Αντικειμένου της Σύμβασης

**ΜΕΡΟΣ Α - ΠΕΡΙΓΡΑΦΗ ΦΥΣΙΚΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ**

ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ

Στο πλαίσιο υλοποίησης του έργου με τίτλο «ΕΚΠΟΝΗΣΗ ΕΘΝΙΚΟΥ ΠΡΟΓΡΑΜΜΑΤΟΣ ΣΥΛΛΟΓΗΣ ΑΛΙΕΥΤΙΚΩΝ ΔΕΔΟΜΕΝΩΝ ΣΤΟ ΠΛΑΙΣΙΟ ΕΝΩΣΙΑΚΩΝ ΚΑΙ ΕΘΝΙΚΩΝ ΑΠΑΙΤΗΣΕΩΝ» με Κωδικό ΟΠΣ 5004055, ο Ανάδοχος θα πρέπει να παρέχει υπηρεσίες για την υποβοήθηση στην διενέργεια πανελλαδικής έρευνας η οποία έχει ως κύριο αντικείμενο την εκτίμηση του αριθμού των ερασιτεχνών αλιέων στην Ελλάδα και των πρακτικών που χρησιμοποιούν, την καταγραφή βασικών δημογραφικών χαρακτηριστικών, την καταγραφή βασικών στοιχείων όσον αφορά την ερασιτεχνική αλιεία καθώς και την διερεύνηση του ενδιαφέροντος συμμετοχής των ερωτηθέντων σε παράλληλες δράσεις του έργου.

Αντικείμενο της σύμβασης είναι η διεξαγωγή Πανελλαδικής τηλεφωνικής έρευνας συμπεριφοράς, με χρήση έτοιμου/δομημένου ερωτηματολογίου κλειστών και ανοικτών ερωτήσεων. Η τηλεφωνική Έρευνα έχει το πλεονέκτημα της καλύτερης διασποράς του δείγματος στο σύνολο της χώρας, τον καθημερινό έλεγχο της αντιπροσωπευτικότητας του, εφαρμογή των ποσοστώσεων («quotas»). Η έρευνα θα διεξαχθεί σε συνολικό δείγμα 16.500 νοικοκυριών από όλους τους Νομούς της Ελλάδας και θα καλύψει Αστικές, Ημιαστικές και Αγροτικές Περιοχές. Η επιλογή του δείγματος θα βασισθεί στα στοιχεία του πληθυσμού, όπως αυτά προκύπτουν από την πιο πρόσφατη απογραφή πληθυσμού ΕΣΥΕ. Ο πληθυσμός της έρευνας είναι άτομα ηλικίας 15 ετών και άνω.

Στο ΠΑΡΑΡΤΗΜΑ ΙΙ –ΕΙΔΙΚΟΤΕΡΟΙ ΟΡΟΙ ΚΑΙ ΤΕΧΝΙΚΕΣ ΠΡΟΔΙΑΓΡΑΦΕΣ ΕΡΕΥΝΑΣ αναφέρονται αναλυτικά οι απαιτήσεις και οι τεχνικές προδιαγραφές για την παροχή υπηρεσίας.

**ΜΕΡΟΣ Β - ΟΙΚΟΝΟΜΙΚΟ ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ**

Η δαπάνη για την εν λόγω σύμβαση βαρύνει τον προϋπολογισμό του Ινστιτούτου Αλιευτικής Έρευνας του Ελληνικού Γεωργικού Οργανισμού – ΔΗΜΗΤΡΑ με σχετική πίστωση του προϋπολογισμού του Έργου με τίτλο «ΕΚΠΟΝΗΣΗ ΕΘΝΙΚΟΥ ΠΡΟΓΡΑΜΜΑΤΟΣ ΣΥΛΛΟΓΗΣ ΑΛΙΕΥΤΙΚΩΝ ΔΕΔΟΜΕΝΩΝ ΣΤΟ ΠΛΑΙΣΙΟ ΕΝΩΣΙΑΚΩΝ ΚΑΙ ΕΘΝΙΚΩΝ ΑΠΑΙΤΗΣΕΩΝ» με Κωδικό ΟΠΣ 5004055, που χρηματοδοτείται από το Επιχειρησιακό Πρόγραμμα Αλιείας –Θάλασσας (ΕΠΑλ-Θ 2014-2020).

Για την παρούσα διαδικασία έχει εκδοθεί η απόφαση με αρ. πρωτ. 34408/2022/22-06-2022, AA:3289 (ΑΔΑΜ 22REQ010791432, ΑΔΑ:6ΛΔΕΟΞ3Μ-ΜΟ2) για την ανάληψη υποχρέωσης/έγκριση δέσμευσης πίστωσης για το οικονομικό έτος 2022.

Εκτιμώμενη αξία της σύμβασης είναι 40.322,58€ πλέον του αναλογούντος ΦΠΑ (σύνολο με ΦΠΑ 50.000,00€).

Η παραπάνω τιμή συνιστά το ανώτατο όριο για την υποβολή προσφορών. Προσφορές που υπερβαίνουν τη τιμή αυτή θα απορρίπτονται.